**Pavol Országh Hviezdoslav**

**Ežo Vlkolinský**

**Stručný obsah:** Dej sa odohráva vo Vlkolíne (Vyšnom Kubíne). Syn Ežo  sa dostáva do konfliktu so svojou matkou Esterou, hrdou zemiankou, ktorá nesúhlasí s jeho rozhodnutím vziať si za ženu obyčajné sedliacke dievča Žofku Bockovie. Matka ho vydedí  a Eža prichýli jeho strýko Eliáš, ktorý je s Esterou pohádaný. On aj vystrojí Ežovi svadbu. Mladí odchádzajú bývať k Beckovým.

Po rokoch. Estera sa vracia z poľa domov a pred dedinou sedia chlapci na brvnách. Tu sa jeden vyrúti z klbka a beží jej oproti. Pevne ju chytil za kolená a pýtal si od nej jabĺčko. Vkradol sa za ňou do izby, lebo všetko chcel vidieť. Za chlapcom prišli čoskoro aj jeho rodičia, Ežo a Žofka. Estera prijala nevestu so slzami v očiach a zasypala ju bozkami. Žofka bola dobrou gazdinou a jej syn bol dobrým mužom a hospodárom. Hviezdoslav v diele zobrazil proces splývania zemianstva s ľudom, ako zákonitý jav spoločenského vývinu.

Literárny druh: **epika**

Literárne forma: **poézia**

Literárny útvar: **epos**

Téma: spor zemianskej matky so synom, proces splývania zemianstva s ľudom

Idea: vzťahy matky a syna, úprimná láska dieťaťa je schopná roztopiť aj zatvrdnuté srdce

**Epos – je rozsiahla básnická skladba, ktorá čerpá námet zo života spoločnosti, umelecky stvárňuje problémy doby, epický dej je prerušovaný opisom duševných stavov zobrazovaných hrdinov, opismi prírody a úvahami autora**

**Zaujímavosti – ako porozumieť dobe vzniku eposu Ežo Vlkolinský:**

**\* *Vlkolín*** = básnické pomenovanie pre rodisko Hviezdoslava Vyšný Kubín

\* ***zemania*** = od 13. storočia; privilegovaná vrstva uhorského

obyvateľstva, patrila k tzv. nižšej šľachte

\* koncom 19. storočia došlo k úpadku zemianstva

\* tému zemianstva literárne spracovali okrem Hviezdoslava

aj slovenskí spisovatelia Vajanský, Kalinčiak, Kukučín

\* ***sedliaci*** = vrstva majetnejších poddaných; sedliaci mali však menší majetok i právomoci ako zemania

\* v minulosti sa uprednostňovali manželstvá medzi členmi

rovnakej spoločenskej vrstvy

Hviezdoslavova slovenčina je zvláštna i  krásna. Niekedy ťažšie zrozumiteľná pre súčasného čitateľa.

sbierka – žatva

kosom – šikmo

pablesky – záblesky svetla, lúče

opálajúci – kývajúci sa, pohybujúci sa sem-tam

drbolila – drobčila, išla drobným krokom

porídiť – urobiť, vykonať

hučkajúc sa – hojdajúc sa

v stretky – v ústrety, oproti

pačrev – nadávka dieťaťu, papľuh, pačmaga

rykla – skríkla, zrúkla

v kešeni – vo vrecku na šatách

važinou – svahom, zvažujúcim sa miestom

hupkom – bystro, svižne, rezko

rumádzgal – tu chrúmal, chutne jedol

brnkavým – sliediacim

kutila – robila niečo okolo

chrustkal – chrumkal

mrk – súmrak, stmievanie sa pred nocou

chasník – šuhaj, mládenec